यसो गर्नुको मुल कारण भनेको मुलुकी अपराध (संहिता) ऐन २०७५ को दफा २९३ देखी ३०८ सम्म समेटिएका दफाले प्रेस स्वतन्त्रतामा गम्भीर आँच आउने निश्चित छ । दफा २९३ मा कसैको कुरा सुन्ने वा ध्वनी अंकन गर्ने कार्यलाई गोपनियता विरुद्धको कसुरको रुपमा परिभाषित गरिएको छ । जसले सार्वजनिक सरोकारका गुप्त सुचनाको उत्खनन् गर्ने अनुसन्धानमुलक प्रकृतिको खोजी पत्रकारितालाई निस्तेज पार्न खोजेको बुझ्न सकिन्छ ।
